
ЗАПИСНИК

СА ПЕДЕСЕТДРУГЕ  СЕДНИЦЕ ГРАДСКОГ ВЕЋА ГРАДА ЧАЧКА

      Одржане 31. јула 2026. године, у сали Градског већа града Чачка, са почетком у 8,00 часова.

У   смислу   члана   15.   Пословника   Градског   већа   града   Чачка,   Владан Милић, заменик градоначелника града Чачка, отворио је 52. седницу Градског већа и истом председаваo.

Констатовао је:

· да  од  укупно  13  чланова  Градског  већа  седници  присуствује 10 чланова и то:  Владан Милић, др Славица Драгутиновић, Милош Обреновић, Александар Каплановић, Александар Максимовић, Бранка Павловић, Милка Владисављевић, др Милош Папић, Владимир Ристовић и Душан Радојевић, а одсутни су Милун Тодоровић, Драган Штављанин и др Иван Глишић.
· да у смислу члана 15. Пословника Градског већа града Чачка, Градско веће има кворум,  те  може да ради и пуноважно одлучује;

·   да седници Градског већа присуствују:

· Срђан Бошковић, помоћник градоначелника

· Милош Теофиловић, помоћник градоначелника
· Радомир Тајсић, начелник Градске управе за финансије

· Љиљана Станишић, начелник Градске управе за опште и заједничке послове

· Драгојло Јеротијевић, представник Културног центра Чачак

· Саво Скитња, члан Стручне комисије за избор годишњих, односно посебних програма у области спорта

·    представници средстава јавног информисања
***

Владан Милић, председавајући седницом Градског већа, обавестио је чланове Градског већа да  им је достављен записник са 51. седнице Градског већа, ради усвајања.
Питао је чланове Градског већа да ли има примедби на записник са 51. седнице Градског већа. Како није било примедби на достављени записник, то је Градско веће једногласно донело:

ЗАКЉУЧАК

УСВАЈА СЕ записник са 51. седнице Градског већа града Чачка број 06-101/2026-III од  17. јула 2026. године, без примедби.

***

У смислу члана 16. Пословника Градског већа града Чачка, Владан Милић предложио је дневни ред који је достављен уз материјал за седницу.
Питао је да ли има предлога за измену или допуну дневног реда. 

Како није било предлога за измену и допуну дневног реда, Градско веће је једногласно утврдило следећи:

ДНЕВНИ РЕД:
1. РАЗМАТРАЊЕ И УСВАЈАЊЕ ИЗВЕШТАЈA О ИЗВРШЕЊУ БУЏЕТА ГРАДА ЧАЧКА ЗА ПЕРИОД ОД 01.01.2026. ГОДИНЕ ДО 30.06.2026. ГОДИНЕ
2.   УТВРЂИВАЊЕ ПРЕДЛОГА ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА СТАТУТА КУЛТУРНОГ ЦЕНТРА  ЧАЧАК

3. А) ДОНОШЕЊЕ ЗАКЉУЧКА О СТАВЉАЊУ ВАН СНАГЕ ЗАКЉУЧКА ГРАДСКОГ ВЕЋА БРОЈ 06-95/2026-III ОД 1. ЈУЛА 2026. ГОДИНЕ НА ОСНОВУ ОБАВЕШТЕЊА  СТРУЧНЕ КОМИСИЈЕ ЗА ИЗБОР ГОДИШЊИХ, ОДНОСНО ПОСЕБНИХ ПРОГРАМА У ОБЛАСТИ СПОРТА У ВЕЗИ ИЗВЕШТАЈА ПОДНОСИЛАЦА ПРОГРАМА О РЕАЛИЗОВАЊУ ГОДИШЊИХ ПРОГРАМА КОЈИМА СЕ ОСТВАРУЈЕ ОПШТИ ИНТЕРЕС У ОБЛАСТИ СПОРТА НА ТЕРИТОРИЈИ ГРАДА ЧАЧКА У 2025. ГОДИНИ
Б) РАЗМАТРАЊЕ ПРЕДЛОГА СТРУЧНЕ КОМИСИЈЕ ЗА ИЗБОР ГОДИШЊИХ, ОДНОСНО ПОСЕБНИХ ПРОГРАМА У ОБЛАСТИ СПОРТА У ВЕЗИ ИЗВЕШТАЈА ПОДНОСИЛАЦА ПРОГРАМА О РЕАЛИЗОВАЊУ ГОДИШЊИХ ПРОГРАМА КОЈИМА СЕ ОСТВАРУЈЕ ОПШТИ ИНТЕРЕС У ОБЛАСТИ СПОРТА НА ТЕРИТОРИЈИ ГРАДА ЧАЧКА У 2025. ГОДИНИ
4. А) ДОНОШЕЊЕ РЕШЕЊА О СТАВЉАЊУ ВАН СНАГЕ РЕШЕЊА О ОДОБРАВАЊУ И СУФИНАНСИРАЊУ ГОДИШЊИХ ПРОГРАМА ЗА ЗАДОВОЉАВАЊЕ ПОТРЕБА И ИНТЕРЕСА ГРАЂАНА У ОБЛАСТИ СПОРТА У ГРАДУ ЧАЧКУ У 2026. ГОДИНИ, БРОЈ 06-95/2026-III ОД 1. ЈУЛА 2026. ГОДИНЕ НА ОСНОВУ ОБАВЕШТЕЊА СТРУЧНЕ КОМИСИЈЕ 
Б) ДОНОШЕЊЕ РЕШЕЊА О ОДОБРАВАЊУ И СУФИНАНСИРАЊУ ГОДИШЊИХ ПРОГРАМА ЗА ЗАДОВОЉАВАЊЕ ПОТРЕБА И ИНТЕРЕСА ГРАЂАНА У ОБЛАСТИ СПОРТА У ГРАДУ ЧАЧКУ У 2026. ГОДИНИ

5.    ДОНОШЕЊЕ РЕШЕЊА О ПОПУЊАВАЊУ ПОЛОЖАЈА НАЧЕЛНИКА ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА – ПОЛОЖАЈ У I ГРУПИ
6. ДОНОШЕЊЕ РЕШЕЊА О ОБРАЗОВАЊУ КОНКУРСНЕ КОМИСИЈЕ ЗА СПРОВОЂЕЊЕ ИЗБОРНОГ ПОСТУПКА ЗА ПОПУЊАВАЊЕ ПОЛОЖАЈА НАЧЕЛНИКА ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА
7. ОГЛАШАВАЊЕ ЈАВНОГ КОНКУРСА ЗА ПОПУЊАВАЊЕ ПОЛОЖАЈА НАЧЕЛНИКА ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА
8. ДОНОШЕЊЕ РЕШЕЊА ПО ПРИГОВОРУ ЈП „СРБИЈАГАС“ НОВИ САД  НА ЗАКЉУЧАК  ГРАДСКЕ УПРАВЕ ЗА УРБАНИЗАМ ГРАДА ЧАЧКА БРОЈ ROP-CAC-19720-LOCH-2/2026 ОД 16. ЈУЛА 2026. ГОДИНЕ

9.   ДОНОШЕЊЕ РЕШЕЊА О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ (АПРОПРИЈАЦИЈА 47/0)

РАД ПО ТАЧКАМА ДНЕВНОГ РЕДА: 
ПРВА ТАЧКА: РАЗМАТРАЊЕ И УСВАЈАЊЕ ИЗВЕШТАЈA О ИЗВРШЕЊУ БУЏЕТА ГРАДА ЧАЧКА ЗА ПЕРИОД ОД 01.01.2026. ГОДИНЕ ДО 30.06.2026. ГОДИНЕ
У оквиру ове тачке дневног реда, Радомир Тајсић, детаљно је упознао чланове Градског већа са Извештајем о извршењу буџета града Чачка за првих шест месеци 2026. године, указујући на законску обавезу припреме извештаја о извршењу буџета, по истеку шестомесечног, односно деветомесечног периода.

По упознавању са Извештајем и након дискусије Владана Милића и др Славице Драгутиновић,  Градско веће је једногласно донело
ЗАКЉУЧАК

УСВАЈА СЕ Извештај о извршењу буџета града Чачка за период од 01.01.2026. године до 30.06.2026. године, који је поднела Градска управа за финансије града Чачка. 

Извештај чини саставни  део овог закључка. 

***
Извештај је на основу члана 76. Закона о буџетском систему, достављен Скупштини града.
ДРУГА ТАЧКА:УТВРЂИВАЊЕ ПРЕДЛОГА ОДЛУКЕ О ДАВАЊУ САГЛАСНОСТИ НА ОДЛУКУ О ИЗМЕНАМА СТАТУТА КУЛТУРНОГ ЦЕНТРА  ЧАЧАК


У оквиру ове тачке дневног реда, након уводног излагања Драгојла Јеротијевића, који је истакао да се измена Статута односи на промену назива установе Културни центар Чачак, јер је изменама оснивачког акта промењен назив Установе и гласи Културни центар „Бора Ђорђевић“ Чачак, као и дискусије Александра Максимовића, који је указао на потребу да се те измене изврше и у Агенцији за привредне регистре, Градско веће је једногласно утврдило Предлог одлуке о давању сагласности  на Одлуку о изменама статута Културног центра Чачак и доставило Скупштини на разматрање и доношење.
ТРЕЋА ТАЧКА:
А) ДОНОШЕЊЕ ЗАКЉУЧКА О СТАВЉАЊУ ВАН СНАГЕ ЗАКЉУЧКА ГРАДСКОГ ВЕЋА БРОЈ 06-95/2026-III ОД 1. ЈУЛА 2026. ГОДИНЕ НА ОСНОВУ ОБАВЕШТЕЊА  СТРУЧНЕ КОМИСИЈЕ ЗА ИЗБОР ГОДИШЊИХ, ОДНОСНО ПОСЕБНИХ ПРОГРАМА У ОБЛАСТИ СПОРТА У ВЕЗИ ИЗВЕШТАЈА ПОДНОСИЛАЦА ПРОГРАМА О РЕАЛИЗОВАЊУ ГОДИШЊИХ ПРОГРАМА КОЈИМА СЕ ОСТВАРУЈЕ ОПШТИ ИНТЕРЕС У ОБЛАСТИ СПОРТА НА ТЕРИТОРИЈИ ГРАДА ЧАЧКА У 2025. ГОДИНИ
Б) РАЗМАТРАЊЕ ПРЕДЛОГА СТРУЧНЕ КОМИСИЈЕ ЗА ИЗБОР ГОДИШЊИХ, ОДНОСНО ПОСЕБНИХ ПРОГРАМА У ОБЛАСТИ СПОРТА У ВЕЗИ ИЗВЕШТАЈА ПОДНОСИЛАЦА ПРОГРАМА О РЕАЛИЗОВАЊУ ГОДИШЊИХ ПРОГРАМА КОЈИМА СЕ ОСТВАРУЈЕ ОПШТИ ИНТЕРЕС У ОБЛАСТИ СПОРТА НА ТЕРИТОРИЈИ ГРАДА ЧАЧКА У 2025. ГОДИНИ
У оквиру ове тачке дневног реда, након уводног излагања Сава Скитње, који је чланове Градског већа упознао са обавештењем и предлогом Стручне комисије за избор годишњих односно посебних програма у области спорта и дискусије Владана Милића, Александра Максимовића и представника Градске управе за друштвене делатности, Градско веће је једногласно донело:

А) ЗАКЉУЧАК

СТАВЉА СЕ ВАН СНАГЕ Закључак Градског већа града Чачка, број 06-95/2026-III од 1. јула 2026. године, којим је усвојен Извештај подносиоца програма Боди билдинг клуб „GYM-i“ Чачак на основу Предлога Стручне комисије за избор годишњих, односно посебних програма у области спорта, број 06-94/2026-III од 1. јула 2026. године. 
Б) ЗАКЉУЧАК
УСВАЈА СЕ Извештај  о реализовању програма којима се остварује општи интерес у области спорта на територији града Чачка у 2025. години, који је доставио подносилац програма Боди билдинг клуб „GYM-i“ Чачак. 

ЧЕТВРТА ТАЧКА: А) ДОНОШЕЊЕ РЕШЕЊА О СТАВЉАЊУ ВАН СНАГЕ РЕШЕЊА О ОДОБРАВАЊУ И СУФИНАНСИРАЊУ ГОДИШЊИХ ПРОГРАМА ЗА ЗАДОВОЉАВАЊЕ ПОТРЕБА И ИНТЕРЕСА ГРАЂАНА У ОБЛАСТИ СПОРТА У ГРАДУ ЧАЧКУ У 2026. ГОДИНИ, БРОЈ 06-95/2026-III ОД 1. ЈУЛА 2026. ГОДИНЕ НА ОСНОВУ ОБАВЕШТЕЊА СТРУЧНЕ КОМИСИЈЕ 
Б) ДОНОШЕЊЕ РЕШЕЊА О ОДОБРАВАЊУ И СУФИНАНСИРАЊУ ГОДИШЊИХ ПРОГРАМА ЗА ЗАДОВОЉАВАЊЕ ПОТРЕБА И ИНТЕРЕСА ГРАЂАНА У ОБЛАСТИ СПОРТА У ГРАДУ ЧАЧКУ У 2026. ГОДИНИ

У оквиру ове тачке дневног реда, након уводног излагања Саве Скитње, који је чланове Градског већа упознао са обавештењем и предлогом Стручне комисије за избор годишњих односно посебних програма у области спорта, Градско веће је једногласно донело:

           А) РЕШЕЊЕ
СТАВЉА СЕ ВАН СНАГЕ Решење Градског већа о одбравању годишњег програма и додели средстава за задовољавање потреба и интереса грађана у области спорта у граду Чачку у 2026. години,  број 06-95/2026-III од 1. јула 2026. године, којим је одобрен програм и додељена средства Боди билдинг клубу „GYM-i“ Чачак, на основу Предлога Стручне комисија за избор годишњих, односно посебних програма у области спорта, број 06-94/2026-III од 1. јула 2026. године.
Б) РЕШЕЊА и то:
 РЕШЕЊЕ
о одобравању годишњег програма и додели средстава за задовољавање  потреба и интереса грађана у области спорта у граду Чачку у 2026. години
1. ОДОБРАВА СЕ ПРОГРАМ И ДОДЕЉУЈУ средства Боди билдинг клубу GYM-i, Чачак у износу од 86.480,00 динара и то за учешће спортских организација са територије града Чачка у домаћим и европским такмичењима, са апропријације 165 „Дотације невладиним организацијама“. 

2. Са Боди билдинг клубом GYM-i, Чачак, закључиће се уговор којим ће се уредити  међусобна права и обавезе.

3. За достављање и реализацју Решења задужује се Градска управа за друштвене делатности.

4. Ово решење је коначно и против њега се може водити управни спор.

***

РЕШЕЊЕ

о одобравању годишњег програма и додели средстава за задовољавање  потреба и интереса грађана у области спорта у граду Чачку у 2026. години
1. ОДОБРАВА СЕ ПРОГРАМ И ДОДЕЉУЈУ  средства Спортском удружењу Триатлон тим „Борац“ Чачак, у износу од  100.000,00 динара и то за подстицање и стварање услова за унапређење спортске рекреације, односно бављења грађана спортом, посебно деце, омладине, жена и особа са инвалидитетом, са апропријације 165  „Дотације невладиним организацијама“.

2. Са Спортским удружењем Триатлон тим „Борац“ Чачак, закључиће се уговор којим ће се уредити међусобна права и обавезе.

3.  За достављање и реализацију Решења  задужује се Градска управа за друштвене делатности.

4. Ово решење је коначно и против њега се може водити управни спор.

***
РЕШЕЊЕ

о одобравању годишњег  програма и додели средстава за задовољавање потреба и интереса грађана у области спорта у граду Чачку у 2026. години
1. ОДОБРАВА СЕ ПРОГРАМ И ДОДЕЉУЈУ  средства Чачанском спортском савезу, у износу од 25.000.000,00 динара и то за награде и признања за постугнуте спортске резултате и допринос развоју спорта,  са апропријације 165  „Дотације невладиним организацијама“.

2. Са Чачанским спортским савезом закључиће се уговор којим ће се уредити међусобна права и обавезе.

3.  За достављање и реализацију Решења  задужује се Градска управа за друштвене делатности.

5. Ово решење је коначно и против њега се може водити управни спор.

ПЕТА ТАЧКА: ДОНОШЕЊЕ РЕШЕЊА О ПОПУЊАВАЊУ ПОЛОЖАЈА НАЧЕЛНИКА ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА – ПОЛОЖАЈ У I ГРУПИ

У оквиру ове тачке дневног реда, а након уводног излагања Љиљане Станишић, Градско веће је једногласно донело





      Р Е Ш Е Њ Е

о попуњавању положаја начелника 

Градске управе за инспекцијски надзор града Чачка – положај у I групи

1. Попуњава се положај у I групи - начелник Градске управе за инспекцијски надзор града Чачка, у складу са Правилником о унутрашњем уређењу и систематизацији радних места у градским управама, стручној служби и Градском правобранилаштву града Чачка („Службени лист града Чачка“, бр. 1/2026 и 10/2026), спровођењем јавног конкурса.

2. Положај у I групи се попуњава на период од пет година.

3. Положај који се попуњава, предвиђен је Правилником о унутрашњем уређењу и систематизацији радних места у градским управама, стручној служби и Градском правобранилаштву града Чачка („Службени лист града Чачка“, бр. 1/2026 и 10/2026), у Глави IX, члан 54. под редним бројем 1. Радно место: Начелник Управе, Службеник на положају - I група.

4. Наведени положај попуниће се у складу са Законом о запосленима у аутономним покрајинама и јединицама локалне самоуправе („Службени гласник РС“, бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 - др. закон, 123/2021 - др. закон и 19/2025 – др. закон) и Уредбом о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23).

5. Јавни конкурс за попуњавање положаја начелника Градске управе за инспекцијски надзор града Чачка, спроводи Конкурсна комисија коју решењем образује Градско веће града Чачка.

6. Јавни конкурс се оглашава у року од 8 дана од дана доношења Решења о попуњавању положаја начелника Градске управе за инспекцијски надзор града Чачка – положај у I групи.

7. Решење објавити у „Службеном листу града Чачка“.

ШЕСТА ТАЧКА: ДОНОШЕЊЕ РЕШЕЊА О ОБРАЗОВАЊУ КОНКУРСНЕ КОМИСИЈЕ ЗА СПРОВОЂЕЊЕ ИЗБОРНОГ ПОСТУПКА ЗА ПОПУЊАВАЊЕ ПОЛОЖАЈА НАЧЕЛНИКА ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА

У оквиру ове тачке дневног реда, а након уводног излагања Љиљане Станишић, Градско веће је једногласно донело
Р Е Ш Е Њ Е

о образовању Конкурсне комисије за спровођење јавног конкурса за попуњавање положаја начелника Градске управе за инспекцијски надзор града Чачка – положај у I групи
1. Образује се Конкурсна комисија за спровођење јавног конкурса за попуњавање положаја начелника Градске управе за инспекцијски надзор града Чачка – положај у I групи (у даљем тексту: Комисија), у саставу:

- Бранка Павловић, дипломирани правник, члан Градског већа града Чачка, председник

- Катарина Васиљевић, мастер правник, руководилац Групе за опште и правне послове инспекције и комуналне милиције у Градској управи за инспекцијски надзор  града Чачка, члан и

- Лела Вујовић, дипломирани правник, службеник који обавља послове из области управљања људским ресурсима у Градској управи за опште и заједничке послове града Чачка, члан.

2. Комисија има задатак да спроведе изборни поступак за попуњавање положаја начелника Градске управе за инспекцијски надзор града Чачка, положај у I групи, у складу са Законом о запосленима у аутономним покрајинама и јединицама локалне самоуправе („Службени гласник РС“, бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 - др. закон, 123/2021 - др. закон и 19/2025 – др. закон) и Уредбом о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/2023).

3. Стручне и административно-техничке послове за потребе Комисије обавља Служба за управљање људским ресурсима Градске управе за опште и заједничке послове града Чачка.
4. Решење објавити у „Службеном листу града Чачка“.

СЕДМА ТАЧКА:ОГЛАШАВАЊЕ ЈАВНОГ КОНКУРСА ЗА ПОПУЊАВАЊЕ ПОЛОЖАЈАНАЧЕЛНИКА ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА

У оквиру ове тачке дневног реда, а након уводног излагања Љиљане Станишић, Градско веће је једногласно огласило

ЈАВНИ КОНКУРС

ЗА ПОПУЊАВАЊЕ ПОЛОЖАЈА НАЧЕЛНИКА

ГРАДСКЕ УПРАВЕ ЗА ИНСПЕКЦИЈСКИ НАДЗОР ГРАДА ЧАЧКА

СЛУЖБЕНИК НА ПОЛОЖАЈУ У I ГРУПИ 
I Орган у ком се радно место попуњава:

Градска управа за инспекцијски надзор града Чачка
II Положај који се попуњава:

Начелник Градске управе за инспекцијски надзор града Чачка 

Звање: положај у I групи

III Опис послова на радном месту:

организује, координира и контролише обављање послова управе и појединих запослених, распоређује послове на организационе јединице, односно непосредне извршиоце и пружа потребну стручну помоћ, стара се о правилној примени закона и других прописа из надлежности управе, доноси и потписује акта из надлежности управе, одлучује о правима, обавезама и одговорностима запослених у складу са законом, подноси Скупштини града и Градском већу извештај о раду управе, решава о сукобу надлежности између унутрашњих организационих јединица, стара се о извршавању радних обавеза запослених у управи, обавља најсложеније послове из делокруга рада управе, учествује у процесима који су у вези са стручним усавршавањем службеника у Градској управи за инспекцијски надзор града Чачка, и врши и друге послове које су му законом, Статутом и другим актима града стављени у надлежност и одговара за благовремено, законито и правилно извршавање послова Скупштини града и Градском већу.
IV Услови за запослење на радном месту:

Стечено високо образовање на студијама другог степена у образовно-научној области правних наука, грађевинског инжењерства или архитектуре на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, положен државни стручни испит, најмање пет година радног искуства у струци, као и компетенције потребне за обављање послова радног места.

Лице које нема положен државни стручни испит, може да поднесе пријаву на конкурс, али је дужно да достави доказ о положеном стручном испиту у року од 20 дана од дана истека рока за подношење пријава на конкурс. Ако лице не поднесе доказ о положеном државном стручном испиту, његова пријава ће бити одбачена.

Службеник који се први пут поставља на положај дужан је да у року од једне године од дана постављења на положај похађа програм обуке утврђен за службенике који се први пут постављају на положај.

V Врста радног односа

Радни однос на одређено време.
VI Трајање рада на положају

Рад на положају траје 5 година.

VII Место рада

Градска управа за инспекцијски надзор града Чачка, улица Жупана Страцимира број 2.

VIII Компетенције које се проверавају у изборном поступку
У изборном поступку се проверавају опште и посебне функционалне компетенције, понашајне компетенције и мотивација за рад на радном месту.

IX Начин провере компетенција

1. У изборном поступку вршиће се писаним путем (симулација) и усменим путем (разговор са Комисијом) провера следећих функционалних компетенција:

1) Општих функционалних компетенција, и то: Организација и рад органа аутономне покрајине, односно јединице локалне самоуправе у Републици Србији; Пословна комуникација и Дигитална писменост;

2) Посебних функционалних компетенција: 

а) за област рада:

- послови руковођења (општи, стратегијски и финансијски менаџмент, управљање људским ресурсима, организационо понашање, управљање променама, управљање пројектима, стратегије и канали комуникације, управљање јавним политикама),

- студијско – аналитички послови (методе и технике анализирања планских докумената и прописа и израде извештаја о стању у области; технике и методе спровођења ex-ante и ex-post анализа ефеката јавних политика/прописа и консултативног процеса и израде одговарајућих извештаја; идентификовање ресурса неопходних за управљање јавним политикама – costing; методологију припреме докумената јавних политика и формалну процедуру за њихово усвајање; методологију праћења, спровођења, вредновања и извештавања о ефектима јавних политика);

- управно – правни послови (oпшти управни поступак; правила извршења решења донетих у управним поступцима; посебни управни поступак);

- инспекцијски послови (oпшти управни поступак и основе управних спорова, основе казненог права и казнених поступака,  основе прекршајног права и прекршајни поступак, основе привредног права и привредног пословања, поступак инспекцијског надзора и методе анализе ризика, функционални јединствени информациони систем, основе вештина комуникације, конструктивног решавања конфликата и управљања стресом, кодекс понашања и етике инспектора).
б) за радно место:

- планска документа прописи и акта из надлежности и организације органа (Статут града, Одлука о градским управама, Закон о локалној самоуправи);
- прописи из делокруга радног места: Закон о инспекцијском надзору ("Сл. гласник РС", бр. 36/2015, 44/2018 - др. закон и 95/2018), Закон о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021, 62/2023 и 91/2025), Закон о становању и одржавању зграда ("Сл. гласник РС", бр. 104/2016 и 9/2020 - др. закон), Закон о безбедности саобраћаја на путевима ("Сл. гласник РС", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018, 23/2019, 128/2020 - др. закон, 76/2023 и 19/2025), Закон о путевима ("Сл. гласник РС", бр. 41/2018, 95/2018 - др. закон и 92/2023 - др. закон), Закон о превозу путника у друмском саобраћају ("Сл. гласник РС", бр. 68/2015, 41/2018, 44/2018 - др. закон, 83/2018, 31/2019 и 9/2020), Закон о превозу терета у друмском саобраћају ("Сл. гласник РС", бр. 68/2015 и 41/2018), Закон о заштити од буке у животној средини (Сл. гласник РС“, бр. 96/2021), Закон о процени утицаја на животну средину ("Сл. гласник РС", бр. 94/2024), Закон о енергетици ("Сл. гласник РС", бр. 145/2014, 95/2018 - др. закон, 40/2021, 35/2023 - др. закон, 62/2023, 94/2024 и 109/2025 - др. закони), Закон о заштити животне средине ("Сл. гласник РС", бр. 135/2004, 36/2009, 36/2009 - др. закон, 72/2009 - др. закон, 43/2011 - одлука УС, 14/2016, 76/2018, 95/2018 - др. закон, 95/2018 - др. закон и 94/2024 - др. закон), Закон о заштити природе ("Сл. гласник РС", бр. 36/2009, 88/2010, 91/2010 - испр., 14/2016, 95/2018 - др. закон и 71/2021), Закон о хемикалијама ("Сл. гласник РС", бр. 36/2009, 88/2010, 92/2011, 93/2012 и 25/2015), Закон о заштити ваздуха ("Сл. гласник РС", бр. 51/2025), Закон о управљању отпадом ("Сл. гласник РС", бр. 109/2025), Закон о комуналним делатностима ("Сл. гласник РС", бр. 88/2011, 104/2016, 95/2018 и 94/2024), Закон о просветној инспекцији ("Сл. гласник РС", бр. 27/2018, 129/2021, 76/2023 и 76/2023 - др. закон), Закон о основама система образовања и васпитања ("Сл. гласник РС", бр. 88/2017, 27/2018 - др. закон, 10/2019, 27/2018 - др. закон, 6/2020, 129/2021, 92/2023 и 19/2025), Закон о основном образовању и васпитању ("Сл. гласник РС", бр. 55/2013, 101/2017, 10/2019, 27/2018 - др. закон, 129/2021, 92/2023 и 19/2025), Закон о средњем образовању и васпитању ("Сл. гласник РС", бр. 55/2013, 101/2017, 27/2018 - др. закон, 6/2020, 52/2021, 129/2021, 129/2021 - др. закон, 92/2023 и 19/2025), Закон о претшколском васпитању и образовању ("Сл. гласник РС", бр. 18/2010, 101/2017, 113/2017 - др. закон, 95/2018 - др. закон, 10/2019, 86/2019 - др. закон, 157/2020 - др. закон, 123/2021 - др. закон, 129/2021 и 19/2025 - др. закон), Закон о раду ("Сл. гласник РС", бр. 24/2005, 61/2005, 54/2009, 32/2013, 75/2014, 13/2017 - одлука УС, 113/2017, 95/2018 - аутентично тумачење и 109/2025 - др. закон), Закон о запосленима у аутономним покрајимана и јединицама локалне самоуправе ("Сл. гласник РС", бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 - др. закон, 123/2021 - др. закон и 19/2025 - др. закон), Закон о комуналној милицији ("Сл. гласник РС", бр. 49/2019), Закон о угоститељству ("Сл. гласник РС", бр. 17/2019)
Писана провера путем симулације врши се радом на рачунару. Након што кандидати заврше задатак, усмена провера врши се разговором са комисијом.
2. У изборном поступку вршиће се путем интервјуа базираног на компетенцијама провера следећих понашајних компетенција:
1) Управљање информацијама; Управљање задацима и остваривање резултата; Оријентација ка учењу и променама; Изградња и одржавање професионалних односа; Савесност, посвећеност и интегритет; Управљање људским ресурсима и Стратешко управљање. 

3. Након провере понашајних компетенција обавиће се завршни разговор са комисијом (усмено), на којем ће се вршити процена мотивације за рад на радном месту и прихватање вредности јединице локалне самоуправе.

X Докази који се достављају током изборног поступка

Пре завршног разговора са Конкурсном комисијом кандидати су дужни да доставе, у року од 5 радних дана од пријема позива за достављање доказа, следеће доказе:

- диплому/уверење којом се потврђује стечено образовање,

- доказ о радном искуству у струци (потврде, решења и други акти из којих се види на којим пословима, са којом стручном спремом и у ком периоду је стечено радно искуство),

- доказ о положеном државном стручном испиту за рад у државним органима (лице које нема положен државни стручни испит, дужно је да достави доказ о положеном државном стручном испиту у року од 20 дана од дана истека рока за подношење пријаве на конкурс),

- уверење о држављанству Републике Србије,

- извод из матичне књиге рођених,

- уверење да није правоснажно oсуђиван на безусловну казну затвора од најмање шест месеци, 

- потписану и оверену изјаву да кандидату раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

Службеник (лице које је већ у радном односу у јединици локалне самоуправе) и који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању/именовању/постављењу или решење да је нераспоређен.

Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Фотокопије докумената које нису оверене од стране надлежног органа неће се разматрати.

Напомена: Орган, по службеној дужности, на основу члана 103. Закона о општем управном поступку („Службени гласник РС”, бр. 18/2016, 95/2018 – аутентично тумачење и 2/2023 – одлука УС), за кандидате прибавља:

1) уверење о држављанству;

2) извод из матичне књиге рођених;

3) уверење МУП-а да кандидат није правоснажно осуђиван на безусловну казну затвора у трајању од најмање шест месеци;

4) доказ о положеном државном стручном испиту за рад у државним органима.

Ако у Вашој пријави наведете да желите сами да доставите ова документа, тада их морате доставити у оригиналу или овереној фотокопији, у року од 5 радних дана од дана пријема позива за достављање доказа (осим доказа о положеном државном стручном испиту за лица која при подношењу пријаве, немају положен државни стручни испит, која су дужна да наведени доказ доставе у року од 20 дана од дана истека рока за подношење пријавe на конкурс) 

XI Предност код избора кандидата

На овом конкурсу, предност на изборној листи, у случају једнаког броја бодова кандидата имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени гласник РС, број 18/2020).

XII Пријава на јавни конкурс врши се на прописаном обрасцу пријаве

Образац пријаве на овај конкурс доступан је на интернет презентацији града Чачка (https://cacak.rs) или се у штампаном облику може преузети на писарници Градских управа града Чачка, улица Жупана Страцимира број 2.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три дана од пријема пријаве у органу телефонским путем.

XIII Рок за подношење пријава
Рок за подношење пријава на јавни конкурс је 15 (петнаест) дана. Рок почиње да тече наредног дана од дана оглашавања обавештења о јавном конкурсу у дневним новинама „Ало“.
XIV Адреса на коју се подносе пријаве

Градска управа за опште и заједничке послове града Чачка, Служби за управљање људским ресурсима, са назнаком „За јавни конкурс за попуњавање положаја начелника Градске управе за инспекцијски надзор града Чачка, службеник на положају у I групи – за Конкурсну комисију“. 

На полеђини коверте назначава се име, име оца, презиме, адреса становања и број телефона подносиоца пријаве.

Пријаве се подносе путем поште или непосредно предајом на писарницу Градских управа града Чачка.

XV Место, дан и време када ће се спровести изборни поступак

О почетку спровођења изборног поступка кандидати ће бити обавештени телефонским путем позивом на бројеве које су навели у обрасцу пријаве. Изборни поступак ће се спроводити у просторијама Градске управe за инспекцијски надзор града Чачка.

XVI Лице задужено за давање обавештења: 

Лела Вујовић, телефон: 309-080, у времену од 10 до 13 часова
е-mail: lela.vujovic@cacak.org.rs.

* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је на огласној табли Града Чачка и на веб презентацији града Чачка (https://cacak.rs). 

ОСМА ТАЧКА:    ДОНОШЕЊЕ РЕШЕЊА ПО ПРИГОВОРУ ЈП „СРБИЈАГАС“ НОВИ САД  НА ЗАКЉУЧАК  ГРАДСКЕ УПРАВЕ ЗА УРБАНИЗАМ ГРАДА ЧАЧКА БРОЈ ROP-CAC-19720-LOCH-2/2026 ОД 16. ЈУЛА 2026. ГОДИНЕ

У оквиру ове тачке дневног реда, а након уводног излагања Раде Ћојбашић и дискусије Александра Максимовића, Градско веће је једногласно донело
РЕШЕЊЕ

УСВАЈА СЕ приговор ЈП СРБИЈАГАС НОВИ САД, улица Булевар Ослобођења број 69  поднет преко овлашћеног лица на Закључак Градске управе за урбанизам града Чачка, број ROP-CAC-19720-LOCH-2/2026 од 16. јула 2026. године.

ПОНИШТАВА СЕ Закључак Градске управе за урбанизам града Чачка број ROP-CAC-19720-LOCH-2/2026 од 16. јула 2026. године и предмет враћа првостепеном органу на поновни поступак.

О б р а з л о ж е њ е
Градска управа за урбанизам града Чачка, поступајући по захтеву ЈП СРБИЈАГАС НОВИ САД, улица Булевар Ослобођења број 69 за издавање локацијских услова за извођење радова на измештању дела дистрибутивног гасног прикључка ГГМ „Чачак“ на к.п. бр. 7046 у КО Чача, донела је Закључак о одбацивању захтева, због неиспуњености формалних услова за даље поступање по захтеву и недостатака у садржини идејног решења.
На  донети закључак приговор је благовремено поднело  ЈП СРБИЈАГАС НОВИ САД, улица Булевар Ослобођења број 69, преко овлашћеног лица Слободана Мојсиловића руководиоца, РЈ дистрибуција Чачак у коме наводи да је у Закључку Градске упрааве за урбанизам наведено да за предметне радове не постоји плански основ према Плану генералне регулације „ИНДРУСТРИЈСКА ЗОНА, КОМПЛЕКСИ БОЛНИЦЕ И КАСАРНЕ“ у Чачку, те да према наведеном планском документу пројектовани гасовод није евидентиран, нити су прописана правила, услови и траса за његово измештање. Такође се наводи да је према претходном планском акту из 2017 године, предметни гасовод означен као дистрибутивни гасовод од челичних цеви  (притисак до 16 бар) док је према условима ЈП Србијагас број 05-03-4/228 од 14. априла 2025 године исти гасовод означен као дистрибутивни гасовод  - Градска гасоводна мрежа Чачка за максимални радни притисак МОП 16 бар.  Наводе да предметни гасовод мора бити измештен уз границу к.п. бр. 7046 КО Чачак, како би се омогућила изградња објекта на поменутој парцели која је формирана као грађевинска парцела.  У прилогу достављају појашњење обрађивача Плана генералне регулације  ИНДУРСТРИЈСКА ЗОНА, КОМПЛЕКСИ БОЛНИЦЕ И КАСАРНЕ у Чачку, којим се оставља могућност измештања гасовода у свему према условима ЈП Србијагас. Предлажу да Градско веће града Чачка због свега наведеног усвоји приговор. 

У одговору на приговор првостепени орган истиче да је приговор благовремен, допуштен и изјављен од овлашћеног лица. Сматра да су наводи неосновани  из свих  разлога који су наведени у оспореном закључку. Наводи да  је Правилником о поступку спровођења обједињене процедуре електронским путем прописано да по пријему захтева за издавање локацијских услова надлежни орган проверава испуњеност формалних услова за поступање и да ће захтев за издавање локацијских услова одбацити закључком ако нису испуњени формални услови за даље поступање, уз навођење свих недостатака, а исто тако је прописано да ће захтев бити одбачен и када идејно решење не садржи потребне податке за издавање локацијских услова, уз навођење свих недостатака. Истиче да за предметне радове не постоји плански основ и те да према Плану генералне регулације „Индустријска зона, комплекси болнице и касарне („Службени лист града Чачка, број 14/20154, 25/2017, 22/2023),  пројектовани гасовод није евидентиран, нити су прописана правила, услови и траса за измештање истог. 

По разматрању приговора и осталих списа предмета, као и оцене свих доказа Градско веће града Чачка налази да је приговор основан. 

Градска управа за урбанизам донела је Закључак о одбацивању захтева ЈП СРБИЈАГАС НОВИ САД, улица Булевар Ослобођења број 69 за издавање локацијских услова за за извођење радова на измештању дела дистрибутивног гасног прикључка ГГМ „Чачак“ на к.п. бр. 7046 у КО Чача, због неиспуњености формалних услова за даље поступање по захтеву и недостатака у садржини идејног решења.

Увидом у списе предмета, утврђено је да је обрађивач предметног Плана Индустријска зона, комплекси болнице и касарне („Службени лист града Чачка, број 14/20154, 25/2017, 22/2023), Урбанпројект ад Чачак, у свом Допису,  број 135 од 15. јула 2026. године појаснио да се, приликом израде Измене и допуне наведеног Плана ималац јавних овлашћења није изјаснио да је предметни дистрибутивни вод и даље у функцији и да га је потребно задржати. Из тог разлога, наведени вод није приказан у предметном плану већ је остављена могућност да се његово третирање изврши у фази израде техничке документације у складу са условима ЈП „Србијагас“.

Имајући у виду све наведено првостепени орган ће детаљно сагледати све чињенице које утичу на правилно решење ове управне ствари и у поступку издавања локацијских услова обавезно затражити услове ЈП „Србијагас“ и поступити према њима. 
На основу изнетог, Градско веће града Чачка одлучило је као у диспозитиву.

  ПОУКА О ПРАВНОМ ЛЕКУ: Ово решење је коначно и против њега није допуштена  жалба, али се може покренути управни спор пред Управним судом у Београду- Одељење у Крагујевцу, у року од 30 дана од дана пријема решења.

ДЕВЕТА ТАЧКА: ДОНОШЕЊЕ РЕШЕЊА О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ (АПРОПРИЈАЦИЈА 47/0)


Радомир Тајсић, у уводном излагању по овој тачки дневног реда, упознао је чланове Градског већа са предлогом Градске управе за финансије, за употребу средстава текуће буџетске резерве. По упознавању са предлогом, Градско веће је једногласно донело
РЕШЕЊЕ

1. Из  средстaва утврђених Одлуком о буџету града Чачка за 2026. годину (,,Сл. лист града Чачка“ број 21/2025 и 9/2026) раздео 2 Градско веће, функционална класификација 130, апропријација 18, извор финансирања 01 (Издаци из средстава буџета града), Директни корисник буџетских средстава – Градско веће,  Програм 0602. Опште услуге локалне самоуправе, програмска  активност 0009 - Текућа буџетска резерва, одобравају се средства у износу од 4.500.000,00 динара, на име обезбеђења додатних средстава намењених за измирење трошкова електричне енергије.
2. Средства из тачке 1. Решења распоређују се на апропријацију 47, Економска класификација 421 – Стални трошкови, Расход по наменама, 4212 – Енергетске услуге, Функционална класификација 130,  Извор финансирања 01 (Издаци из средсава буџета Града), Директни корисник буџетских средстава – Градска управа за опште и заједничке послове, Програм 0602 Опште услуге локалне самоуправе,  ПА 0001 Функционисање локалне самоуправе и градских општина.  
3. О извршењу овог решења стараће се Градска управа за финансије. 
4. Ово решење објавити у ,,Службеном листу града Чачка“.
***
Владан Милић обавестио је чланове Градског већа да је одлучено по свим тачкама дневног реда, па је 52. седницу Градског већа закључио у 8 часова и 51 минут.  
ГРАДСКО ВЕЋЕ
Број: 06-108/2026-III
31. јул 2026. године
ПРЕДСЕДАВАЈУЋИ СЕДНИЦОМ
Владан Милић
заменик градоначелника
Записник са 52. седнице Градског већа усвојен је на 53. седници Градског већа број 06-115/2026-III од 10. августа 2026. године.

